**Z A P I S N I K**

**9. redne seje Sveta DSO Črnomelj, ki je bila dne 06.12.2019 ob 15.00 uri**

**v klubskih prostorih DSO Črnomelj**

PRISOTNI ČLANI SVETA:

* Marinka Jankovič, predsednica Sveta DSO Črnomelj, predstavnica zaposlenih
* Cvetka Aupič, namestnica predsednice, predstavnica ustanovitelja
* Zdenka Vrtin, predstavnica ustanovitelja
* Nada Barič, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije
* Jože Metelko, predstavnik SZSV DSO Črnomelj
* Marija Fortun, predstavnica SZSS DSO Črnomelj

ODSOTNI ČLANI SVETA : (odsotnost opravičena)

* Jaka Birkelbach, predstavnik ustanovitelja
* Marija Starc, predstavnica stanovalcev DSO Črnomelj
* Samo Kavčič, predstavnik lokalne skupnosti

ODSOTNI OSTALI VABLJENI: /

Sejo sveta je vodila Predsednica Sveta DSO Črnomelj, ga. Marinka Jankovič, ki je prisotne pozdravila ter prebrala predlagani dnevni red, na katerega nobeden od članov sveta ni imel pripomb, zato je predlagala glasovanje.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev zapisnika 8. redne seje z dne 23.04.2019**
3. **Sprejem sklepa o dokončnem imenovanju direktorice in podpis pogodbe o zaposlitvi s poslovodno osebo**
4. **Določitev dinamike izplačila dela plače za delovno uspešnost iz naslova prodaje blaga in storitev na trgu**
5. **Določitev višine sredstev, namenjeno izplačilu dela plače za delovno uspešnost iz naslova prodaje blaga in storitev na trgu za direktorico, namestnico direktorice za področje zdravstvene nege in oskrbe ter pomočnika direktorice za finance in investicije**
6. **Izvajanje socialno varstvene storitve pomoč družini na domu – socialna oskrba na domu**
7. **Aktualne informacije**

Ad/1

Predsednica sveta ugotavlja prisotnost štirih članov Sveta DSO Črnomelj ter njegovo sklepčnost.

Ad/2

Predsednica sveta pove, da na predlog zapisnika 8. redne seje z dne 23.04.2019 nima pripomb, je pa k razpravi pozvala ostale prisotne člane sveta, da se do predloga zapisnika izjasnijo, oz. predlagajo popravke ali dopolnitve.

Pripomb na predlog zapisnika 8. redne seje z dne 23.04.2019 Sveta DSO Črnomelj ni bilo, zato je predsednica sveta predlagala glasovanje.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**sklep:**

* **potrdi in sprejme se Zapisnik 8. redne seje Sveta DSO Črnomelj z dne 23.04.2019.**

Ad/3

Predsednica Sveta Doma starejših občanov Črnomelj je prisotne seznanila, da so izpolnjeni vsi pogoji za dokončno imenovanje direktorice Doma starejših občanov Črnomelj za mandatno obdobje 2020 – 2024.

Razprave ni bilo, zato je predsednica Sveta Doma starejših občanov Črnomelj predlagala glasovanje.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

- **sklep o dokončnem imenovanju**

1. **Na delovno mesto direktorice Doma starejših občanov Črnomelj se izbere in imenuje kandidatko Valerijo LEKIĆ POLJŠAK, roj. 31.07.1963, stanuje v Črnomlju, Bevkova ulica št. 5, po poklicu univ.dipl. organizatorka, ki izpolnjuje vse pogoje razpisa.**
2. **Izbrana kandidata sklene delovno razmerje v zavodu za nedoločen čas, na funkcijo direktorja pa je imenovana za dobo 5-tih let.**
3. **Imenovani kandidatki začne teči mandat dne 01.01.2020.**
4. **Pravice iz delovnega razmerja se določijo s pogodbo o zaposlitvi.**

V nadaljevanju je vodja splošno kadrovske službe predstavila Pogodbo o zaposlitvi s poslovodno osebo. Po seznanitvi z vsebino predlagane pogodbe o zaposlitvi z ga. Valerijo Lekič Poljšak na delovnem mestu direktorice Doma starejših občanov Črnomelj, je predsednica Sveta DSO Črnomelj, ga. Marinka Jankovič prisotne pozvala k podaji pripomb.

Ker pripomb ni bilo, se enoglasno sprejme

**Sklep:**

* **Na predstavljeno pogodbo o zaposlitvi direktorice ga. Valerije Lekič Poljšak, št. KE-88/2019 z dne 06.12.2019 člani Sveta Doma starejših občanov Črnomelj nimajo pripomb in se sprejme v predloženi vsebini.**

Ad/4 in 5

Ga. Marinka Jankovič , predsednica Sveta DSO Črnomelj je besedo predala vodji splošno kadrovske službe, ga. Kseniji Pezdirc, ki je, ki je podala obrazložitev glede izplačila dela plače za delovno uspešnost iz naslova prodaje blaga in storitev na trgu. Izpostavi določila Zakona o sistemu plač v javnem sektorju ter Pravilnika o določitvi obsega sredstev za delovno uspešnost iz naslova prodaje blaga in storitev na trgu v javnih zavodih iz pristojnosti Ministrstva za delo, družino in socialne zadeve v povezavi z internim pravilnikom Doma starejših občanov Črnomelj, kateri je bil usklajen z obema sindikalnima organizacijama v domu.

O delu plače za delovno uspešnost iz naslova prodaje blaga in storitev na trgu za zaposlene v plačni skupini »B« (direktorica, namestnica direktorice za področje zdravstvene nege in oskrbe ter pomočnik direktorice za finance in investicije) pa je pristojen organ upravljanja. Predlaga se, da se vsem trem navedenim del plače za delovno uspešnost iz naslova prodaje blaga in storitev na trgu določi višina sredstev po vseh treh alinejah 6. člena Pravilnika za določanje meril in kriterijev o razdelitvi in izplačilu dela plače za delovno uspešnost iz naslova prodaje blaga in storitev na trgu (št. 070-1/2015 z dne 06.12.2017, izdaja 02).

Predsednica Sveta DSO Črnomelj, ga Marinka Jankovič se zahvali na obrazložitvi in odpira razpravo. Razprave ni bilo, zato predlaga opredelitev do predloga sklepa glede dinamike izplačila in določitve višine sredstev, namenjeno izplačilu dela plače za delovno uspešnost iz naslova prodaje blaga in storitev na trgu za direktorico, namestnico direktorice za področje zdravstvene nege in oskrbe ter pomočnika direktorice za finance in investicije.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja je bil soglasno sprejet

**s k l e p:**

* **sprejme se način izplačila delovne uspešnosti iz naslova prodaje blaga in storitev na trgu, ki je opredeljena v 4. členu Pravilnika za določanje meril in kriterijev o razdelitvi in izplačilu dela plače za delovno uspešnost iz naslova prodaje blaga in storitev na trgu (št. 070-1/2015 z dne 06.12.2017, izdaja 02), ki je skladna s 1. odstavkom 22k. členom Zakona o sistemu plač v javnem sektorju;**
* **delovna uspešnost iz naslova prodaje blaga in storitev na trgu znaša skladno z veljavnimi predpisi maksimalni znesek dosežene razlike med prihodki in odhodki od prodaje blaga in storitev na trgu in se izplača v mesecu decembru 2019;**
* **v primeru, da se v letnem poročilu ugotovi, da akontativna delovna uspešnost iz naslova za leto 2019 ni bila izplačana v celoti, se ostanek sredstev za ta namen razdeli v letu 2020;**
* **če se po podatkih iz letnega poročila za leto 2019 izkaže, da je bilo akontativno izplačano več sredstev od dovoljenega obsega, se v letu 2020 za preveč izplačani znesek zmanjša obseg sredstev za plačilo delovne uspešnosti iz naslova prodaje blaga in storitev na trgu ;**
* **na podlagi Pravilnika za določanje meril in kriterijev o razdelitvi in izplačilu dela plače za delovno uspešnost iz naslova prodaje blaga in storitev na trgu (št. 070-1/2015 z dne 06.12.2017, izdaja 02) se direktorici, namestnici direktorice za področje zdravstvene nege in oskrbe ter pomočniku direktorice za finance in investicije določi višina sredstev, namenjen izplačilu dela plače za delovno uspešnost iz naslova prodaje blaga in storitev po vseh treh alinejah 6. člena citiranega pravilnika, kar znaša 501,81 €.**

Ad/6

Ga. Marinka Jankovič , predsednica Sveta DSO Črnomelj je besedo predala ga. Valeriji Lekić Poljšak, direktorici Doma starejših občanov Črnomelj, ki je izpostavila:

* pomoč na domu na območju Občin Črnomelj in Semič se trenutno zagotavlja v okviru javne službe, ki je organizirana kot redna dejavnost. Izvedba poteka v okviru Centra za socialno delo Dolenjska in Bela krajina (v nadaljevanju CSD);
* CSD predvidoma s 1.1.2020 ne bodo več izvajali pomoči na domu, o čemur sta bili obveščeni Občina Črnomelj in Občina Semič;
* Dejavnost pomoči na domu je v domeni občine, ta pa ima naslednje možnosti:
  + Skleniti pogodbo z javnim zavodom, ki izpolnjuje pogoje za opravljanje te dejavnosti;
  + Podeliti koncesijo ali
  + Ustanoviti novi zavod.
* Trenutno z Občino Črnomelj še tečejo dogovori glede morebitnega prenosa dejavnosti. Ve se, da bo seja Občinskega sveta 17.12.2019, na kateri bo sprejet občinski odlok, naslednja seja pa je predvidena za 28.01.2020, tako da teoretično dejavnosti ni možno izvajati pred februarjem 2020.
* Če bo DSO Črnomelj prevzel dejavnost, bo prevzel tudi vse delavce in vsa osnovna sredstva, s katerimi se je doslej izvajala dejavnost;
* Dom starejših občanov je zainteresiran za izvajanje dejavnosti, saj bi s tem dopolnil celovitost opravljanja svojih storitev in celoviti skrb za starejše občane na lokalnem območju.

Direktorica Doma starejših občanov Črnomelj, ga. Valerija Lekić Poljšak, je besedo predala g. Bahor Simonu, ki je obrazložil izračun cene ter dodal:

* cena storitev za Občino Črnomelj in Občino Semič za leto 2020 je izračunana skladno s Pravilnikom o metodologiji za izračun cen socialno varstvenih storitev in Pravilnika o standardih in normativih socialno varstvenih storitev ter upoštevani vsi dejanski stroški dela po trenutno veljavnih predpisih. Skladno s 17. členom Pravilnika o metodologiji za izračun cen socialno varstvenih storitev je občina dolžna zagotoviti subvencijo najmanj v višini 50% stroška storitve.
* Izračunane cene se sicer razlikujejo od dosedanjih veljavnih cen, vendar je potrebno upoštevati, da je bila cena določena v letu 2014, od takrat pa so se elementi za izračun v veliki meri spremenili.

Predsednica Sveta Doma starejših občanov Črnomelj, ga. Marinka Jankovič se direktorici in pomočniku direktorice za finance in investicije zahvali za predstavitev ter odpira razpravo:

* ga. Cvetka Aupič: lahko se pričakuje, da bo način izračuna cene potrebno predstaviti tudi na seji občinskega sveta. Od sklepa občinskega sveta pa je tudi odvisna subvencija.
  + Direktorica Doma starejših občanov Črnomelj, ga. Valerija Lekić Poljšak odgovarja, da je cena izračunana skladno z vsemi trenutno veljavnimi predpisi in če s strni občinskega sveta ne bo sprejeta, dom te storitve ne bo izvajal.
* Ga. Zdenka Vrtin ugotavlja, da vsi uporabniki ne potrebujejo enakovredne storitve, saj gre pri nekaterih samo za oblike družabništva in pogovorov, drugi pa osebne storitve, gospodinjska in tudi fizična dela.
  + Direktorica Doma starejših občanov Črnomelj, ga. Valerija Lekić Poljšak meni, da ta storitev ni namenjena družabništvu in da bo potrebno zainteresirane podučiti, da se je v teh primerih potrebno obrniti na osebnega zdravnika ali na Center za krepitev zdravja.

Drugih pripomb ni bilo, zato je predsednica Sveta Doma starejših občanov Črnomelj, ga Marinka Jankovič predlagala opredelitev do predlogov sklepov.

Glasovanje je potekalo z dvigom rok.

Izid glasovanja: ZA: 4

PROTI: 0

Na podlagi izida glasovanja so bili soglasno sprejeti naslednji

sklepi:

* **na podlagi 11., 15.in 50. člena Zakona o socialnem varstvu (Uradni list RS, št.** [**3/07**](http://www.uradni-list.si/1/objava.jsp?sop=2007-01-0100) **– uradno prečiščeno besedilo,** [**23/07 – popr.**](http://www.uradni-list.si/1/objava.jsp?sop=2007-21-1207)**,** [**41/07 – popr.**](http://www.uradni-list.si/1/objava.jsp?sop=2007-21-2284)**,** [**61/10**](http://www.uradni-list.si/1/objava.jsp?sop=2010-01-3350) **– ZSVarPre,** [**62/10**](http://www.uradni-list.si/1/objava.jsp?sop=2010-01-3387) **– ZUPJS,** [**57/12**](http://www.uradni-list.si/1/objava.jsp?sop=2012-01-2404)**,** [**39/16**](http://www.uradni-list.si/1/objava.jsp?sop=2016-01-1707)**,** [**52/16**](http://www.uradni-list.si/1/objava.jsp?sop=2016-01-2294) **– ZPPreb-1,** [**15/17**](http://www.uradni-list.si/1/objava.jsp?sop=2017-01-0729) **– DZ,** [**29/17**](http://www.uradni-list.si/1/objava.jsp?sop=2017-01-1524)**,** [**54/17**](http://www.uradni-list.si/1/objava.jsp?sop=2017-01-2437)**,** [**21/18**](http://www.uradni-list.si/1/objava.jsp?sop=2018-01-0887) **– ZNOrg,** [**31/18**](http://www.uradni-list.si/1/objava.jsp?sop=2018-01-1403) **– ZOA-A in** [**28/19**](http://www.uradni-list.si/1/objava.jsp?sop=2019-01-1329)**) Svet Doma starejših občanov Črnomelj soglaša, da Dom starejših občanov Črnomelj, po podpisu medsebojnega sporazuma oz. pogodbenega razmerja z Občino Črnomelj, uvede izvajanje programa v okviru svoje dejavnosti (izvajanje socialno varstvene storitve pomoč družini na domu – socialna oskrba na domu).**
* **na podlagi 11., 15.in 50. člena Zakona o socialnem varstvu (Uradni list RS, št.** [**3/07**](http://www.uradni-list.si/1/objava.jsp?sop=2007-01-0100) **– uradno prečiščeno besedilo,** [**23/07 – popr.**](http://www.uradni-list.si/1/objava.jsp?sop=2007-21-1207)**,** [**41/07 – popr.**](http://www.uradni-list.si/1/objava.jsp?sop=2007-21-2284)**,** [**61/10**](http://www.uradni-list.si/1/objava.jsp?sop=2010-01-3350) **– ZSVarPre,** [**62/10**](http://www.uradni-list.si/1/objava.jsp?sop=2010-01-3387) **– ZUPJS,** [**57/12**](http://www.uradni-list.si/1/objava.jsp?sop=2012-01-2404)**,** [**39/16**](http://www.uradni-list.si/1/objava.jsp?sop=2016-01-1707)**,** [**52/16**](http://www.uradni-list.si/1/objava.jsp?sop=2016-01-2294) **– ZPPreb-1,** [**15/17**](http://www.uradni-list.si/1/objava.jsp?sop=2017-01-0729) **– DZ,** [**29/17**](http://www.uradni-list.si/1/objava.jsp?sop=2017-01-1524)**,** [**54/17**](http://www.uradni-list.si/1/objava.jsp?sop=2017-01-2437)**,** [**21/18**](http://www.uradni-list.si/1/objava.jsp?sop=2018-01-0887) **– ZNOrg,** [**31/18**](http://www.uradni-list.si/1/objava.jsp?sop=2018-01-1403) **– ZOA-A in** [**28/19**](http://www.uradni-list.si/1/objava.jsp?sop=2019-01-1329)**) Svet Doma starejših občanov Črnomelj soglaša, da Dom starejših občanov Črnomelj, po podpisu medsebojnega sporazuma oz. pogodbenega razmerja z Občino Semič, uvede izvajanje programa v okviru svoje dejavnosti (izvajanje socialno varstvene storitve pomoč družini na domu – socialna oskrba na domu).**
* **na podlagi Pravilnika o standardih in normativih socialno varstvenih storitev (Uradni list RS št. 45/10, 28/11, 104/11, 111/13, 102/15, in 76/17), ki določa normative za strokovne delavce, Pravilnika o metodologiji za oblikovanje cen socialno varstvenih storitev (Uradni list RS št. 87/06, 127/06, 8/07, 51/08 in 6/12), ki določa metodologijo oziroma način oblikovanja cene ter Aneksa h kolektivni pogodbi za dejavnost zdravstva in socialnega varstva Slovenije (Uradni list RS št. 80/2018), ki določa plače in druge stroške dela, Svet Doma starejših občanov Črnomelj določa ceno za izvajanje socialno varstvene storitve pomoč družini na domu – socialna oskrba na domu v Občini Črnomelj, v višini 22,87 € na efektivno uro (delavniki), v višini 31,99 € na efektivno uro (nedeljsko delo) in v višini 34,29 € na efektivno uro (državni praznik in dela prost dan).**

**Cena bo veljavna z dnem, določenim v medsebojnem sporazumu oz. pogodbenem razmerju z Občino Črnomelj.**

* **na podlagi Pravilnika o standardih in normativih socialno varstvenih storitev (Uradni list RS št. 45/10, 28/11, 104/11, 111/13, 102/15, in 76/17), ki določa normative za strokovne delavce, Pravilnika o metodologiji za oblikovanje cen socialno varstvenih storitev (Uradni list RS št. 87/06, 127/06, 8/07, 51/08 in 6/12), ki določa metodologijo oziroma način oblikovanja cene ter Aneksa h kolektivni pogodbi za dejavnost zdravstva in socialnega varstva Slovenije (Uradni list RS št. 80/2018), ki določa plače in druge stroške dela, Svet Doma starejših občanov Črnomelj določa ceno za izvajanje socialno varstvene storitve pomoč družini na domu – socialna oskrba na domu v Občini Semič, v višini 20,22 € na efektivno uro (delavniki), v višini 28,21 € na efektivno uro (nedeljsko delo) in v višini 30,15 € na efektivno uro (državni praznik in dela prost dan).**

**Cena bo veljavna z dnem, določenim v medsebojnem sporazumu oz. pogodbenem razmerju z Občino Semič.**

Ad/7

Ga. Marinka Jankovič , predsednica Sveta DSO Črnomelj je besedo predala ga. Valeriji Lekić Poljšak, direktorici Doma starejših občanov Črnomelj, ki je prisotnim podala naslednje aktualne informacije:

* včeraj, 05.12.2019 so vsi domovi po e-pošti prejeli dopis Direktorata za socialne zadeve Ministrstva za delo, družino, socialne zadeve in enake možnosti, št. 12220-41/2019/1, ki se nanaša na uskladitev cen z dne 01.01.2020. Člani sveta so citirani dopis prejeli neposredno pred sejo. V dopisu je navedeno, da naj bi se, po oceni ministrstva, stroški za plače povečali za 2,4%, kar pa pri izračunih ne drži. Zato bo ministrstvo zaprošeno za obrazložitev. Vodstvo doma se je odločilo, da se v Domu starejših občanov cene s 01.01.2020 ne uskladijo, temveč se redna uskladitev izvede 01.03.2020.
* tudi v letu 2020 bo dom zagotavljal malico in kosila za VDC Črnomelj.
* v teku je razvijanje projekta za brezplačne prevoze za starejše občane na območju občine Črnomelj, vendar v tem trenutku še ne razpolaga z bolj podrobnimi podatki.
* v letu 2020 dom načrtuje prijavo za dodelitev sredstev iz kohezijskega sklada.

Drugih razprav in pripomb na seji ni bilo.

Seja sveta je bila končana ob 16.30 uri.

Zapisnikar: Predsednica sveta:

Ksenija Pezdirc Marinka Jankovič